કોઈકે બજારમાં વિશ્વાસ પુન: સ્થાપિત કરવો જોઈએ. રિઝર્વ બેન્ક અને સરકાર તેમ કરી શકે. એસબીઆઇએ નોન-બેન્કિંગ એકમોનો પોર્ટફોલિયો ખરીદવાની જાહેરાત કરી તે સારું અને વિશ્વાસ વધારતું પગલું છે. આપણે બજારને સ્થગિત થતું અટકાવવાનું છે, જે રિઝર્વ બેન્ક માટે રિફાઇનાન્સ વિન્ડો બની શકે છે. એસેટ્સને આ પ્રકારની યંત્રણા દ્વારા રિફાઇનાન્સ કરી શકાય છે. રેપો વિન્ડો હોવો તે ઉદ્યોગ માટે સારી બાબત છે, જો કે તેની કિંમત તેમણે ચૂકવવી જ પડશે. કશું મફત મળતું નથી. લોકોએ મુશ્કેલી સમજવી જોઈએ. રિઝર્વ બેન્ક તરલતાને લગતા નિયમો સાથે આવે તેમ મનાય છે. દરેક એનબીએફસીએ પોતાના આગવા એસેટ મેનેજમેન્ટ નિયમ રચવા જોઈએ, જો આ અંગે રેગ્યુલેટર દ્વારા કોઈ એકસમાન નિયમ લાવવામાં આવે તો તે સારી બાબત હશે.